ఎప్పుడైనా దాడిచేయగలంఉత్తర కొరియా నేత కిమ్ ప్రకటనఐసీబీఎం పరీక్ష విజయవంతం1000 కిమీ లక్ష్యాన్ని ఛేదించిన క్షిపణిఆంక్షలు విధించిన మర్నాడే ప్రయోగంఇది బాధ్యతారాహిత్యం: ట్రంప్సియోల్/వాషింగ్టన్, జూలై 29: అమెరికాయే లక్ష్యంగా ఉత్తరకొరియా మరో ఖండాంతర బాలిస్టిక్ క్షిపణి(ఐసీబీఎం)ని విజయవంతంగా పరీక్షించింది. జపాన్ సముద్రంలోని 1000 కిలోమీటర్ల పరిధిలోని లక్ష్యాన్ని ఇది విజయవంతంగా ఛేదించిందని అమెరికా రక్షణ కార్యాలయం పెంటగాన్ వెల్లడించింది. న్యూయార్క్ కాలమానం ప్రకారం శుక్రవారం ఉదయం 10.41కి ఈ పరీక్ష జరిగినట్లు తాము కనిపెట్టినట్లు తెలిపింది. అమెరికా తనపై ఆంక్షలు విధించిన మర్నాడే ఉత్తరకొరియా ఐసీబీఎంను పరీక్షించడం విశేషం. ఈ ఖండాంతర బాలిస్టిక్ క్షిపణితో అమెరికాలోని ఏ ప్రాంతంపైనైనా దాడిచేయగలమని.. ఆ దేశం మొత్తం తమ గురిలోనే ఉందని ఉ.కొరియా అధ్యక్షుడు కిమ్ జోంగ్-ఉన్ శనివారం ప్రకటించారు. క్షిపణి పరీక్షలు నిర్వహించడం ఈ ఏడాది ఇది 12వది కాగా.. ఐసీబీఎంను విజయవంతంగా పరీక్షించడం నెలరోజుల్లో రెండోసారి. ‘అమెరికాకు తీవ్ర హెచ్చరిక చేసేందుకే దీన్ని పరీక్షించాం. అమెరికాపై ఎక్కడైనా, ఎప్పుడైనా దాడి చేయగలమని చాటిచెప్పాం. మొత్తం అమెరికా భూభాగమంతా మా గురిలోకి వచ్చింది’ అని కిమ్ పేర్కొన్నట్లు అధికార కొరియా సెంట్రల్ న్యూస్ ఏజెన్సీ వెల్లడించింది. ఈ నెల 4న పరీక్షించిన ఐసీబీఎం కంటే ఇది మరింత శక్తిమంతమైనదని ఆయుధ నిపుణులు చెబుతున్నారు. దరిదాపుగా 10 వేల కిలోమీటర్ల పరిధి ఉంటుందనుకుంటే న్యూయార్క్, వాషింగ్టన్లతో పాటు తూర్పు అమెరికా నగరాలను కూడా తేలిగ్గా తాకగలవని అంగీకరిస్తున్నారు. ఆ క్షిపణి 650 కిలోల వార్హెడ్లను మోసుకుపోగలిగితే కచ్చితంగా పది వేల కిలోమీటర్ల లక్ష్యం ఉండే ఉంటుందని రక్షణ నిపుణుడు కిమ్ డోండ్-యుబ్ తెలిపారు. ఉత్తరకొరియా చర్యను అమెరికా అధ్యక్షుడు ట్రంప్ తీవ్రంగా ఖండించారు. కిమ్ తీరు బాధ్యతారహితం, ప్రమాదకరం కూడానని పేర్కొన్నారు. ప్రపంచాన్ని క్షిపణులతో బెదిరించడం ద్వారా ఉత్తరకొరియా మరింత ఏకాకిగా మారుతుందని, దాని ఆర్థిక వ్యవస్థ, ప్రజలు బలహీనపడతారని చెప్పారు. ఉత్తరకొరియాపై మరింత ఒత్తిడి తేవాలని అమెరికా విదేశాంగ మంత్రి టిల్లర్సన్తో చెప్పానని జపాన్ విదేశాంగ మంత్రి ఫుమియో కిషిదా చెప్పారు. అమెరికా క్షిపణి విధ్వంసక వ్యవస్థను సత్వరమే మోహరించాలని దక్షిణ కొరియా కోరింది. క్షిపణి పరీక్షను దాని మిత్రపక్షమైన చైనా కూడా ఖండించింది. అయితే, ఉత్తరకొరియాను సాకుగా చూపి క్షిపణి విధ్వంసక వ్యవస్థను మోహరిస్తే చైౖనా ప్రయోజనాలు దెబ్బతింటాయని, దానిని ఆపాలని డిమాండ్ చేసింది.
eppudaina daadicheyagalanttara koria netha kim prakataicibeeebeen pareeksha vijayavantam1000 kimi lakshyaanni chedinchina kshipaniaankshalu vidhinchina marnade prayoganidi baadhyataaraahityam: trumpsiol/vashington, juulai 29: americaye lakshyamgaa uttarakoriya maro khandantara balistic kshipani(icbm)ni vijayavantamgaa pareekshinchindi. japan samudramloni 1000 kilometerla paridhilooni lakshyaanni idhi vijayavantamgaa chedinchindani america rakshana kaaryaalayam pentagan velladinchindi. neuark kaalamaanam prakaaram sukravaaram udayam 10.41ki ee pareeksha jariginatlu taamu kanipettinatlu telipindi. america tanapai aankshalu vidhinchina marnade uttarakoriya icbmnu pareekshinchadam visesham. ee khandantara balistic kshipanitho americaloni e praantampainainaa daadicheyagalamani.. aa desham mottam tama gurilone undani u.koria adhyakshudu kim jong-un sanivaaram prakatinchaaru. kshipani pareekshalu nirvahinchadam ee edaadi idhi 12vadi kaga.. icbmnu vijayavantamgaa pareekshinchadam nelarojullo rendosari. ‘americaku teevra hecharika chesenduke deenni pareekshinchaam. americapai ekkadaina, eppudaina daadi cheyagalamani chaticheppam. mottam america bhuubhaagamantaa maa guriloki vachindi’ ani kim perkonnatlu adhikara koria central neus agency velladinchindi. ee nela 4na pareekshinchina icbm kante idhi marinta saktimantamainadani aayudha nipunulu chebutunnaru. daridaapugaa 10 vela kilometerla paridhi untundanukunte neuark, vaashingtanlatho paatu thoorpu america nagaraalanu kuudaa teliggaa taakagalavani angeekaristunnaaru. aa kshipani 650 kilola vaarhedlanu mosukupogaligite kachitamgaa padi vela kilometerla lakshyam unde untundani rakshana nipunudu kim dond-yub telipaaru. uttarakoriya charyanu america adhyakshudu trump teevramgaa khandinchaaru. kim teeru baadhyataarahitam, pramaadakaram kuudaanani perkonnaru. prapanchaanni kshipanulatho bedirinchadam dwara uttarakoriya marinta ekakiga maarutundani, daani aardhika vyavastha, prajalu balaheenapadataarani cheppaaru. uttarakoriyaapai marinta ottidi tevalani america videsaanga mantri tillarsantho cheppaanani japan videsaanga mantri fumio kishida cheppaaru. america kshipani vidhvamsaka vyavasthanu satvarame moharinchaalani dakshina koria korindi. kshipani pareekshanu daani mitrapakshamaina chaina kuudaa khandinchindi. ayithe, uttarakoriyaanu saakugaa chuupi kshipani vidhvamsaka vyavasthanu mohariste chaina prayojanaalu debbatintaayani, daanini aapaalani demand chesindi.